लेफ्ट से प्रेजिडेंट कैंडिडेट एन साई बालाजी कहते हैं, हमारे मुद्दे सच्चे हैं तो यकीन है कि स्टूडेंट्स उन्हें सुनेंगे, समझेंगे और अपना साथ देंगे। सीट कट, कंप्लसरी अटेंडेंस, GSCASH, रिजर्वेशन पॉलिसी… और पूरे साल जेएनयू ने संघर्ष किया है। इस हिसाब से चुनाव स्टूडेंट्स के लिए खास बन जाता है क्योंकि उनके संघर्षों को यूनियन आगे ले जाती है। प्रेजिडेंशल डिबेट सही साथी को चुनने का दिन है। डिबेट, विरोधी कैंडिडेट के सवाल और स्टूडेंट्स के सवाल के जवाब देने के लिए तैयारी जमकर होती है। सिर्फ यूनिवर्सिटी ही नहीं यह दुनिया के मुद्दों को भी बांधती है।